|  |
| --- |
| Olga Kurylenko |
|  |
| Biografija |
| Pilnas vardas | Olga Kurylenko |
| Gimė | 1979 m. lapkričio 14 d. (43 metai) Berdianskas, Ukrainos SSR (dabar Ukraina) |
| Veikla | modelis, aktorė |

**Olga Kurylenko** (ukr. *Ольга Костянтинівна Куриленко*) – Ukrainoje gimusi aktorė ir modelis, geriausiai žinoma Camillės Montes vaidmeniu filme „Paguodos kvantas".

Trumpa biografija
-----------------

Olga Kurylenko gimė dabartinės Ukrainos teritorijoje, Berdianske. Jos tėvas Konstantinas yra ukrainietis, o motina – rusų ir baltarusių kilmės. Tėvai išsiskyrė jai sulaukus trejų ir Olga liko gyventi su motina ir senele. Kadangi motina buvo menų mokytoja, ji visokeriopai skatino dukters lavinimą. Olga septynerius metus mokėsi muzikos mokykloje skambinti pianinu ir iki trylikos šoko baletą.

Kartą su motina jai būnant Maskvoje, į ją metro stotyje dėmesį atkreipė modelių agentė. Nors motina reagavo įtariai, trylikos sulaukusi Olga tapo modeliu. Būdama šešiolikos ji išvyko į Paryžių, kur per pusę metų išmoko kalbą ir pasirašė sutartį su agentūra „Madison". Dar po metų jos nuotraukos pasirodė ant „Vogue" ir „Elle" žurnalų viršelių. Savo karjeros metu Kurylenko dirbo su Roberto Cavalli, Kenzo, Helen Rubinstein, pozavo „Victoria's Secret" katalogui, o jos nuotraukos puošė „Madame Figaro" ir „Marie Claire" bei Ukrainoje leidžiamą „Maxim" žurnalą.

Aktorės karjera
---------------

Pirmasis Kurylenkos vaidmuo buvo atlikėjo Sealo vaizdo klipe „Love’s Divine" 2003 metais. Po dvejų metų ji buvo apdovanota Bruklino tarptautinio filmų festivalio sertifikatu už vaidmenį filme „L’Annulaire". Po to sekė vaidmuo su Elijah Woodu filme „Myliu tave, Paryžiau".

2007 metais ji epizodiškai pasirodė filmuose „Hitman" bei „Maksas Peinas". Šie vaidmenys atkreipė Džeimso Bondo filmų prodiuserių dėmesį ir Olgai buvo pasiūlytas Bondo merginos Camille Montes vaidmuo filme „Paguodos kvantas". Filmas JAV ekranuose pasirodė jos 29-ojo gimtadienio dieną.

Tai, kad Bondo mergina pirmą kartą tapo aktorė iš post-sovietinės šalies, sulaukė kontroversiškų vertinimų. Sankt Peterburgo komunistai ją pasmerkė už vaidmenį filme apie „sovietinių žmonių priešą" (tai yra Džeimsą Bondą), tuo tarpu Olgos gimtojo miesto meras pasiūlė jos vardu pavadinti gatvę. Olgą kartu su motina net priėmė šalies prezidento Viktoro Juščenkos žmona.

Asmeninis gyvenimas
-------------------

2000–2004 metais Kurylenko buvo ištekėjusi už fotografo Cedrico van Molo, 2001 metais ji gavo Prancūzijos pilietybę.

2006 metais ji ištekėjo už amerikiečio mobiliųjų telefonų aksesuarų kūrėjo Damiano Gabrielle, tačiau po metų išsiskyrė.

Olga gyveno Paryžiuje nuo pat modelio karjeros pradžios 1996 metais, o 2009 persikėlė į Londoną. Jos motina tebegyvena Ukrainoje, tačiau Olga tvirtina neplanuojanti ten grįžti.

Moka ukrainiečių, rusų, anglų bei prancūzų kalbas, taip pat supranta ispaniškai ir itališkai.

Ūgis 175 cm.

Filmai
------

Kurylenko 2012 m. Toronto tarptautiniame kino festivalyje, filmo „Seven Psychopaths" premjeros metu

| Metai | Originalus pavadinimas | Vaidmuo |
| --- | --- | --- |
| 2005 | L’Annulaire | Iris |
| 2006 | Paris, je t’aime | vampyras |
| 2006 | Le Porte-bonheur | Sophia |
| 2006 | The Serpent | Sofia |
| 2007 | Suspectes | Eva Pirès |
| 2007 | Hitman | Nika Boronina |
| 2008 | Max Payne | Natasha Sax |
| 2008 | Tyranny | Mina Harud |
| 2008 | Paguodos kvantas | Camille Montes |
| 2008 | À l’est de moi | rusė prostitutė |
| 2009 | Kirot | Galia |
| 2009 | Centurion | Etain |
| 2010 | There Be Dragons | Ildiko |
| 2011 | Land of Oblivion | Anya |
|
| 2011 | Coronet | Maryska |
|
| 2012 | Užsienietis | Anna Brandt |
|
| 2012 | Magic City | Vera Evans |
|
| 2012 | To the Wonder | Marina |
|
| 2012 | Seven Psychopaths | Angela |
|
| 2013 | Oblivion | Julia Rusakova |
| 2014 | Vandens ieškotojas | Aysha |
| 2016 | Amžinos meilės laiškai | Amy |
| 2019 | 15 minučių karo | Jane |
| 2019 | The Room | Kate |
| 2019 | Vertėjai | Katerina Anisinova |
|

Apdovanojimai
-------------

| Metai | Apdovanojimas | Filmas | Kategorija | Rezultatas |
| --- | --- | --- | --- | --- |
| 2006 | Bruklino tarptautinis filmų festivalis | **L’Annulaire** | Certificate of Excellence | Laimėjo |
| 2009 | Empire apdovanojimai | **Quantum of Solace** | Empire apdovanojimas | Nominacija |
| 2009 | JAV Fantastinių ir siaubo filmų akademija | **Quantum of Solace** | Saturno apdovanojimas | Nominacija |
|

Šaltiniai
---------

1. ↑
2. ↑   Archyvuota kopija 2009-05-03 iš Wayback Machine projekto.
3. ↑   Archyvuota kopija 2008-09-19 iš Wayback Machine projekto.
4. ↑  Photo Archyvuota kopija 2012-03-04 iš Wayback Machine projekto. Daylife (October 9, 2008)

Nuorodos
--------

|  |  |
| --- | --- |
|  | **Vikiteka: Olga Kurylenko** – vaizdinė ir garsinė medžiaga  |

* imdb.com: Olga Kurylenko